שגרירות ארצות הברית במוסקבה

שגרירות ארצות הברית במוסקבה היא נציגות דיפלומטית של ארצות הברית של אמריקה בפדרציה הרוסית. מתחם השגרירות הנוכחי נמצא במחוז פרסננסקי במוסקבה. כתובת בניין המשרדים החדש שלה היא: (New Office Building (NOB)) בולשוי דוויאטינסקי פרולוק מספר 8 (Bolshoy Deviatinsky Pereulok No. 8). המבנה החדש נפתח ב־5 במאי 2000. בשנת 1969 הוענק המגרש בכתובת: בולשוי דוויאטינסקי פרולוק מספר 8 לשגרירות ארצות הברית. עד 1971 נהרסו בניינים ישנים, אך הבנייה עצמה החלה רק בשנת 1979. הנציג הרשמי של ארצות הברית בפדרציה הרוסית הוא שגריר ארצות הברית ברוסיה. בין השנים 1934 - 1953 מוקמה השגרירות בבית מוקוחיה (Mokhovaya House), רחוב מחובאיה 13, בסמוך לקרמלין. בשנת 1953 השגרירות עברה לבניין המשרדים הקיים (EOB) בשדרות נובינסקי , שעדיין נותר חלק ממתחם השגרירות. מדורי השגרירות המדור הפוליטי מדור ניהול משרד הביטחון האזורי מדור לענייני כלכלה מדור לענייני ציבור המדור הקונסולרי מדור לסביבה, מדע, טכנולוגיה ובריאות מדור אכיפת החוק בנוסף, נציגים של כמה סוכנויות פדרליות בארצות הברית עובדים בשגרירות השגרירות מפקחת על שתי הקונסוליות הכלליות ברוסיה: בעיר ולדיווסטוק ובעיר יקטרינבורג. שגרירים ערך מורחב – שגריר ארצות הברית ברוסיה השגריר הראשון שייצג את ארצות הברית ברוסיה היה פרנסיס דיינה, שכיהן כשגריר במהלך מלחמת העצמאות האמריקאית בין 1780 ל-1783, אך לא התקבל באופן רשמי על ידי האימפריה הרוסית. השגריר המוכר הראשון היה ג'ון קווינסי אדמס, שבא לאימפריה הרוסית ביוני 1809, ומי שכיהן כנשיא ארצות הברית השישי. שגרירים מפורסמים נוספים היו ג'יימס ביוקנן, לימים נשיא ארצות הברית ה-15, ג'ורג' דאלאס, לימים סגן נשיא ארצות הברית תחת ג'יימס פולק, ויליאם ברנס, לימים ראש ה-CIA, וג'ורג' קנאן. אירועים בולטים בין השנים 1953–1976 הקרינו הסובייטים את שגרירות ארצות הברית במוסקבה בגלי מיקרו האירועים הנ"ל נודעו בשם "איתות מוסקבה" או "אות מוסקבה" "Moscow Signal" . התוצאה הייתה אירוע בעל משמעות בינלאומי. קיים דיווח על מחקרים מקדימים שנעשו על צוות השגרירות שגילו תוצאות מטרידות. לדוגמה, בדו"ח נאמר כי שליש מעובדי השגרירות פיתחו לימפוציטוזיס, חריג במערכת היוצרת דם שהובילה לספירה גבוהה של לימפוציטים, סוג של תאי דם לבנים. בנוסף, ככל הנראה, היה שיעור סרטן גבוה בהרבה בקרב אנשי שגרירות מוסקבה שהיו פעילים בשגרירות מוסקבה החל מה - 1 בינואר 1953 עד 30 ביוני 1976. בסופו של דבר ממשלת ארצות הברית קבעה כי מדובר ככל הנראה בניסיון לריגול, וכי ההשפעות הבריאותיות הנוגעות לצוות השגרירות היו מקריות, אם כי ניכרות השפעות ביולוגיות על בני אדם. בשנת 1964 התגלו מכשירי האזנה סמויה בשגרירות ארצות הברית במוסקבה. ב־26 באוגוסט 1977 פרצה שרפה בקומה השמינית בבניין השגרירות. אף על פי שהשרפה כובתה, כמות גדולה של מידע אבד או נגנב. (כמה כבאים היו למעשה אנשי ק.ג.ב. שהוטלו על הסרת חומר רגיש.) בניית בניין שגרירות חדש החלה בשנת 1979. בשנת 1985 נמצאו בתוך עמודי הבניין, שנבנו על ידי עובדים סובייטים, מלאי מכשירי האזנה, עד כדי כך שהיה צריך לטפל במידע מסווג בשגרירות הישנה. כנקמה, אסרה ארצות הברית על הדיפלומטים הסובייטים לאייש את השגרירות החדשה שלהם בוושינגטון די. סי.. ההתנגדות נפתרה בשנת 1994 כאשר הורשו לעובדים אמריקאים לפרק חלקית ולבנות מחדש את השגרירות בארבע קומות עליונות חדשות לחלוטין. בשנת 2000 נפתח הבניין החדש עם סיווג סודי המוגבל לקומות העליונות, ואילו עניינים קונסולריים סטנדרטיים מתנהלים בקומות התחתונות הלא בטוחות. בתוכנית טלוויזיה רוסית תיאר איגור קורוטצ'נקו (Igor Korotchenko), עורך מגזין בשם "ההגנה הלאומית" ומומחה לשעבר בפיקוד הצבאי של רוסיה, את מבנה בניין השגרירות הנוכחי כך: "ה-הסוכנות לביטחון לאומי הוא שואב אבק אלקטרוני עולמי, שמפקח על הכל. הביטו בשתי הקומות העליונות בבניין החדש של שגרירות ארצות הברית - זו אנטנה ענקית, שמאזינה לאוויר במוסקבה" הניו יורק טיימס דיווח ב-14 בנובמבר 2017 כי מזכיר המדינה רקס טילרסון שכר חברה רוסית Elite Security עם קישור ק.ג.ב. לולדימיר פוטין כדי לשמור על שגרירות ארצות הברית במוסקבה גלריה ראו גם יחסי ארצות הברית – רוסיה שגרירות רוסיה בוושינגטון שגריר ארצות הברית ברוסיה קישורים חיצוניים אתר האינטרנט הרשמי של שגרירות ארצות הברית במוסקבה (באנגלית) שגרירות ארצות הברית במוסקבה, ברשת החברתית פייסבוק שגרירות ארצות הברית במוסקבה, ברשת החברתית X (טוויטר) שגרירות ארצות הברית במוסקבה, ביישום טלגרם שגרירות ארצות הברית במוסקבה, ברשת החברתית אינסטגרם שגרירות ארצות הברית במוסקבה, ברשת החברתית VK שגרירות ארצות הברית במוסקבה, סרטונים בערוץ היוטיוב שגרירות ארצות הברית במוסקבה, באתר פליקר הערות שוליים